paragraph_text: Fiat M13/40 je bio talijanski srednje teški tenk, koji je napravljen kako bi zamijenio i nadopunio Fiat L3/35, L6/40 i Fiat M11/39 u talijanskoj vojsci na početku Drugog svjetskog rata. Po svojoj težini, naoružanju i razini oklopne zaštite spada među lake tenkove, no zbog talijanske koncepcije tenka, a i zbog toga što je to bio najjači tenk u talijanskoj vojci kategoriziran je kao srednje teški tenk.